ನದಿ ದಾಟಿಸುವಾಗ ಟ್ರ್ಯಾಕ್ಟರ್ ಟ್ರಾಲಿ ಪಲ್ಟಿ: ಟ್ರಾಲಿಯಲ್ಲಿದ್ದ ಭತ್ತ ನೀರು ಪಾಲು ಕೊಪ್ಪಳ,ನ,03ಹಿ.ಸ: ಟ್ರ್ಯಾಕ್ಟರ್ ಯನ್ನು ನದಿ ದಾಟಿಸುವಾಗ ಟ್ರ್ಯಾಕ್ಟರ್ ಟ್ರಾಲಿ ಪಲ್ಟಿಯಾಗಿ, ಟ್ರಾಲಿಯಲ್ಲಿದ್ದ ಭತ್ತ ನದಿಯ ಪಾಲಾದ ಘಟನೆ ಕೊಪ್ಪಳ ತಾಲೂಕಿನ ಕವಳಿ ತಾಂಡದ ಬಳಿ ತುಂಗಭದ್ರಾ ನದಿಯಲ್ಲಿ ನಡೆದಿದೆ. ಟ್ರ್ಯಾಕ್ಟರ್ ಟ್ರಾಲಿ ಪಲ್ಟಿಯಾಗಿ ಭತ್ತ ನೀರು ಪಾಲಾಗುತ್ತಿರುವ ಘಟನೆಯ ವಿಡಿಯೋವನ್ನು ಸ್ಥಳೀಯರು ತಮ್ಮ ಮೊಬೈಲ್ನಲ್ಲಿ ಸೆರೆ ಹಿಡಿದಿದ್ದಾರೆ . ನದಿ ದಡದ ಆಚೆಯಲ್ಲಿ ಬೆಳೆದಿದ್ದ ಭತ್ತವನ್ನು ಕಟಾವು ಮಾಡಿದ ರೈತ ಟ್ರ್ಯಾಕ್ಟರ್ ಮೂಲಕ ಈಚೆಗೆ ತರಬೇಕಾದ ಸಂದರ್ಭದಲ್ಲಿ ಈ ಘಟನೆ ನಡೆದಿದೆ . ಆ ದಡದಿಂದ ಈ ದಡಕ್ಕೆ ಓಡಾಡಬೇಕಾದರೆ ತುಂಗಭದ್ರಾ ನದಿ ದಾಟಿ ಬರಬೇಕಾಗಿರೋದು ಅನಿವಾರ್ಯ . ಎರಡು ಟ್ರ್ಯಾಕ್ಟರ್ ಮೂಲಕ ಭತ್ತ ಚೀಲ ತರುವ ಸಂದರ್ಭದಲ್ಲಿ ನದಿಯ ನೀರಿನಲ್ಲಿ ಟ್ರ್ಯಾಕ್ಟರ್ ಟ್ರಾಲಿ ಪಲ್ಟಿಯಾಗಿ ಭತ್ತ ನೀರು ಪಾಲಾಗಿದೆ . ಸುಮಾರು 70 ರಿಂದ 80 ಸಾವಿರ ಮೌಲ್ಯದ ಭತ್ತ ನೀರು ಪಾಲಾಗಿದ್ದು , ಭತ್ತ ಕಳೆದುಕೊಂಡ ರೈತ ಗುತ್ತಿಗೆ ಆಧಾರದಲ್ಲಿ ಭೂಮಿ ಪಡೆದು ಭತ್ತ ಬೆಳೆದಿದ್ದ ಎಂದು ಹೇಳಲಾಗಿದೆ. ಹಿಂದುಸ್ತಾನ ಸಮಾಚಾರವಿ.ಪಿಎಮ್.ಎಸ್ಯ.ಮ